**Történelem óravázlat**

Készítette: Nagy Anna

Általános iskola 5. osztálya számára

Cím: Az ókori görög színház

Felhasznált folyóirat: Szitakötő, 2012/3 ősz, Fenyő Ervin: A drámák bölcsőjénél (38.oldal)

Munkaforma: Egyéni és csoportmunka

Eszközök: Szitakötő 2012/3-as példánya, Cath Senker: Így éltek az ókori görögök, Évezredek hétköznapjai (Szerkesztette: Bíró Ferencné, Csorba Csaba), Projektor (PP bemutató), általam szerkesztett feledatlap, gyerekek által készített kellékek.


**Óra menete:**

1. Ráhangolás:

Induljunk időutazásra! Az ókori Hellász az úticél. Az időbusz azonnal elröpít minket a Kr. e. V. századba, öltözzünk ennek megfelelően, mert színházba megyünk! Vegyük fel az ókori Athén divatjához illő ruháinkat!


(Otthonról, előzetes megbeszélés alapján hozott lepedőkből, és fehér pólóból készítjük el.)

- Hogyan díszíthető egy kithon? Oldd meg a feladatot!



(A feladatlap nagyítható)

-Hogy bárki meg tudjon téged szólítani, készíts névkártyát magadnak, vagy írd fel a neved görögül a pólódra! Ehhez segítségedre van a görög ABC.

[](http://www.google.hu/url?sa=i&rct=j&q=g%C3%B6r%C3%B6g+abc&source=images&cd=&cad=rja&docid=eBW9bx6KpIh-eM&tbnid=5X2DUWWPvw29rM:&ved=0CAUQjRw&url=http://web.t-online.hu/paulina/emlekeztet/gorogabc_html.html&ei=JxEzUablNcTIsgaljYGQBg&bvm=bv.43148975,d.Yms&psig=AFQjCNF1g-zCgdjTV4MXqWz7PKTkueGTuQ&ust=1362387489048769)

Figyelj arra, hogy ha f betű van a nevedben, „ph”-val írjad! Ha j betű, akkor i betűt irj!

2. Új anyag feldolgozása:

Séta az Akropoliszon.

Képet vetítek a falra, az Akropoliszt, majd a Parthenont.

- Hol járunk? (Athén, Akropolisz)

- Mit jelen Akropolisz? (fellegvár)

- Kinek építettek itt templomot az athéniak? (Pallasz Athéné)

- Honnan lehetünk biztosak ebben, mi áll a szentélyben? (Az istennő szobra)

- Beléphetünk-e? (Csak a papok léphetnek be, a polisz polgárai a templom előtt mutatnak be áldozatot)


- Kinek van még az Akropoliszon temploma? (Poszeidon és Niké)


- Sétáljunk a hegyoldal peremére és nézzünk körűl! Milyen épület ékelődik a hegyoldalba? (Dionüszosz színháza)

- Hasonlítsuk össze a mai színházak épületét az ókorival! Milyen különbségeket lehet felfedezni?

(Nyitott, a domboldalba építették, félkör alakú, nincs mesterséges világítás, lépcsőzetes üléssor stb.)

-Oldjuk meg a feladatot!





Tervezz magadnak álarcot!

(Lehet házi feladat!)

- Van belépőnk? Ki hozta el a jegyét? Készítsünk magunknak jegyet! Miből készült?

(Időtől függően megoldható órán a feladat, vagy előzetes felkészüléssel. )

- A Kr. e. V. században, Periklész idején a szegények ingyen mehettek a színházba.

- Mikor kezdődik az előadás? (Egész nap, több előadás van egymás után, akár 8-10 órán át)

- Milyen darabokat játszottak? Mit jelent ez a szó: dráma? Használd a Szitakötő újságot! (Jelentése: cselekvés)

- Mit jelentenek ezek a szavak: tragédia, komédia?

- A színházi előadásokat az ókorban nem pusztán szórakoztató céllal tartották, hanem ennél több volt, vallási szertartás.

- Kinek a tiszteletére rendezték? Mit tudhatsz meg róla az újságból? (Dionüszosz, a bor, a mámor, a mulatságok istene)

- Hogyan ábrázolták?

Nem csak szertartás, de verseny is volt a drámaírók között.

- Rendezzünk mi is versenyt! Alakítsatok 4 csoportot! Minden csoportban legyen egy rendező!

- Hány színészre lesz szükségünk, ha ókori darabot adunk elő? (2-3 színész)

- Honnan tudjuk, mi történik a párbeszédek között? (A kórus verses előadásából) Hol a helyük? (az orkesztrán)

- Mi mindent derítettél még ki az ókori színjátszás sajátosságairól? Használd a könyveket! (Csak férfiak játszhattak, a kórus az összekötő szöveg, csak 2-3 színész volt, álarcot használtak, magas talpú cipőt hordtak stb)

- Milyen kellékeket használhattak a rendezők a lenyűgöző hanghatás és látvány kedvéért? (Emelőszerkezetek - repülő istenek, kövek hordóban a menydörgés illusztrálására stb.)

- Miért lehetett akár 17000-40000 fős közönséget befogadó színházat építeni? ( Az akusztikája kiváló)

- Az idegenvezetők fémpénz csörrenésével szokták próbára tenni.

- Honnan tudták a polisz lakói, hogy mikor lesz az előadás és mit érdemes megnézni, ha nem voltak plakátok?

- A görög színészek kisebb részleteket adtak elő a főtéren az érdeklődés felkeltésére. Tegyünk mi is így! A csapatok válasszanak ókori szerzőktől művet, és próbáljátok azt 2 perces részlettel népszerűsíteni!

- Kiknek a művei maradtak ránk? Használjátok a tankönyvet vagy az újságot! Olvassátok el, hogy miről szólnak a kiválasztott művek! (Aiszkhülosz, Szophoklész)

- Mire kell figyelni?

1. Csak 2-3 színészt válasszatok!

2. A kórusnak legyen szerepe!

3. Használjatok maszkot!

3. A csoportok bemutatkozása 2-2 percben.

A győztes színmű íróját köszöntsük babérkoszorúval.